王立铭

王立铭（），笔名“变态辣椒”，是一個湖南出身个讽刺漫画家，难朝勒垃美国。

 经历 
王立铭是湖南湘潭人，拉新疆出生个，祖籍河北，是河北轻工业学校广告专业毕业个。

王立铭从2006年开始画时政漫画，2012年，香港个《阳光时务周刊》也刊登歇渠个作品。2013年，台风菲特袭击仔吴越咾，宁波发大水哉，王立铭转发仔一隻余姚小人饿煞个传闻，勒垃北京畀警察捉到派出所，讲渠寻衅滋事。

2014年5月份，王立铭到仔日本，本来打算蹲三個月就回转。8月17号渠画仔一幅讽刺漫画，讽刺大陆游客到香港参加亲北京派组织个游行。第二日，《人民网》丄个一篇文章批判渠是汉奸，要求有关部门“依法查处”，渠个微信咾微博帐号也畀渠拉封杀脱哉，连渠搭别人家佮伙开个淘宝代购网店也封脱哉，难末渠取消脱回国个计划咾留拉日本哉。2015年，渠勒拉Twitter丄讲，渠担着个学术交流签证是琦玉大学相帮渠申请个，渠勒拉大学里向当研究员，但是是无得进账个，外加因为签证个性质，渠也弗好打工咾，渠个生活蛮困难个。

2017年，渠担着仔美国签证，到仔美国。2018年，一隻喊出“上海独立”个组织“上海民族党”勒拉美国纽约成立，王立铭是隻党个创始党员。渠拉自由亚洲电台画过漫画。

2024年，渠入仔籍美国。

 参考资料 

 外势链接 

 “变态辣椒”漫画集

Category:自由亚洲电台
Category:湖南人
Category:王姓
Category:河北人